Στις 9 Απριλίου 2019, ανακοινώθηκε μία πολύ σημαντική παγκόσμια ιατρική πρωτιά: Η γέννηση του πρώτου παιδιού με την Μεταφορά Μητρικής Ατράκτου (MST) από Ελληνίδα γυναίκα με ιστορικό πολλαπλών αποτυχημένων προσπαθειών εξωσωματικής. Η Institute of Life εφαρμόζοντας την πρωτοποριακή κλινική έρευνα σε συνεργασία με την Embryotools, κατάφερε να αλλάξει παγκοσμίως τα δεδομένα στην Υποβοηθούμενη Αναπαραγωγή. Η καινοτομία της Μεταφοράς Μητρικής Ατράκτου προσφέρει τη δυνατότητα διατήρησης του γενετικού υλικού της μητέρας και δίνει λύσεις στην αντιμετώπιση προβλημάτων υπογονιμότητας που συνδέονται με επαναλαμβανόμενες αποτυχίες εξωσωματικής γονιμοποίησης λόγω κυτταροπλασματικής δυσλειτουργίας των ωαρίων ή σπάνιες μιτοχονδριακές γενετικές παθήσεις. Μέχρι σήμερα έχουν γεννηθεί στην Ελλάδα, στο ΙΑΣΩ, 6 υγιέστατα παιδιά με αυτή την μέθοδο. Η Institute of Life αποδεικνύει με τον πιο περίτρανο τρόπο ότι Ελλάδα καινοτομεί, η Ελλάδα πρωτοπορεί, μπορεί να πρωταγωνιστήσει και σε παγκόσμιο επιστημονικό επίπεδο και να αποτελέσει πόλο έλξης για όλους τους νέους Έλληνες επιστήμονες που εγκατέλειψαν τη χώρα, λόγω της κρίσης, για να εργαστούν στο εξωτερικό.